A funkzionaale Enklaven vo Esterreich hod friarer auf schweizerrischm Stootsgebit bstånden. De Schweizer Gmoand Samnaun is långe Zeid auf'm Strossenweeg ned vo da Schweiz, sondern netter ywer Esterreich (Tiroi) aus z' darreichen gweesen. Des hod dodazua gfyrd, dass d' rätoromanische Sprooch im 19. Jorhunderd aufgeem worn is und a'm Tiroierrischen änlicher Dialekt ågnumma worn is. Mittlererweile gibts zwor a Schweizer Strossen noch Samnaun, es bsteet ower noch wia vur a Zoifreizoone. An änlichen Staatus wia Sammnaun hod bis 1980 de Gmoand Spiss im esterreichisch-schweizer Grenzgebit ghobt. Sie is långe Zeid aus netter ywer Samnaun aus z' darreichen gweesen und hod mid aner storken Obwånderrung z' kämpfm ghobt, weil de Gmoand im Geengsotz zua d' åndern Enklaven kaum a wirtschoftliche Entfoitungsmeglichkeit boten hod.